Man versteek glo goud onder klere | Maroela Media
Sandile Memela, woordvoerder van die Suid-Afrikaanse Inkomstediens (SAID), het gesê die man is deur doeanebeamptes deursoek waarna daar op 48 goudstawe met ‘n gewig van 5,6kg beslag gelê is. Volgens Memela het die goud ŉ waarde van sowat R3 miljoen.
Memela het gesê die man het ŉ koerta aangehad en die goud was in die sakke van die klere wat hy onder die gewaad aangehad het, versteek. Die verdagte het nog nie in die hof verskyn nie en die saak word ondersoek.
In ŉ ander onverwante saak, het doeanebeamptes op ŉ pakkie uit Nederland, wat bestem was vir ŉ adres in Durban, beslag gelê. Die pakkie het bestaan uit ŉ aantal kleiner pakkies, wat by nadere ondersoek Ecstacy-tablette bevat het.
“Die tablette het ŉ totale gewig van 1,8kg en ŉ straatwaarde van R310 000,” het Memela gesê. Dié vonds is aan die Suid-Afrikaanse Polisiediens oorhandig.